CELEX: 62007CA0535
Language: sk
Date: 2010-10-14 00:00:00
Title: Vec C-535/07: Rozsudok Súdneho dvora (druhá komora) zo 14. októbra 2010 — Európska komisia/Rakúska republika (Nesplnenie povinnosti členským štátom — Smernice 79/409/EHS a 92/43/EHS — Ochrana voľne žijúceho vtáctva — Nesprávne označenie a nedostatočná právna ochrana území osobitnej ochrany)

18.12.2010   
            
            
               SK
            
            
               Úradný vestník Európskej únie
            
            
               C 346/3
            
         Rozsudok Súdneho dvora (druhá komora) zo 14. októbra 2010 — Európska komisia/Rakúska republika
   (Vec C-535/07) (1)
   
   (Nesplnenie povinnosti členským štátom - Smernice 79/409/EHS a 92/43/EHS - Ochrana voľne žijúceho vtáctva - Nesprávne označenie a nedostatočná právna ochrana území osobitnej ochrany)
   2010/C 346/04
   Jazyk konania: nemčina
   
      Účastníci konania
   
   
      Žalobkyňa: Európska komisia (v zastúpení: R. Sauer a D. Recchia, splnomocnení zástupcovia)
   
      Žalovaná: Rakúska republika (v zastúpení: E. Riedl, E. Pürgy a K. Drechsel, splnomocnení zástupcovia)
   
      Vedľajší účastník, ktorý v konaní podporuje žalovanú: Spolková republika Nemecko (v zastúpení: M. Lumma a J. Möller, splnomocnení zástupcovia)
   
      Predmet veci
   
   Nesplnenie povinnosti členským štátom — Porušenie článku 4 ods. 1 a 2 smernice Rady 79/409/EHS z 2. apríla 1979 o ochrane voľne žijúceho vtáctva (Ú. v. ES L 103, s. 1; Mim. vyd. 15/001, s. 98), a článku 6 ods. 2 v spojení s článkom 7 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, s. 7; Mim. vyd. 15/002, s. 102) — Neoznačenie územia vhodného na zachovanie druhov vtáctva ako územie osobitnej ochrany („Hanság“) a nesprávne označenie iného územia („Nízke Taury“) — Nezabezpečenie právnej ochrany, ktorá by zodpovedala požiadavkám vyplývajúcim z práva Spoločenstva, už označeným územiam osobitnej ochrany
   
      Výrok rozsudku
   
   
               1.
            
            
               Rakúska republika si tým, že:
               
                           —
                        
                        
                           na základe ornitologických kritérií nevykonala správnym spôsobom označenie lokality Hanság v spolkovej krajine Burgenland ako územie osobitnej ochrany a vymedzenie územia osobitnej ochrany Nízke Taury v spolkovej krajine Štajersko v súlade s článkom 4 ods. 1 smernice Rady 79/409/EHS z 2. apríla 1979 o ochrane voľne žijúceho vtáctva a
                        
                     
                           —
                        
                        
                           neposkytla územiam osobitnej ochrany Maltsch, Wiesengebiete im Freiwald, Pfeifer Anger, Oberes Donautal a Untere Traun v spolkovej krajine Horné Rakúsko, ako aj územiu osobitnej ochrany Verwall v spolkovej krajine Vorarlbersko právnu ochranu v súlade s požiadavkami článku 4 smernice 79/409 a článku 6 ods. 2 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín v spojení s článkom 7 tejto smernice,
                        
                     nesplnila povinnosti, ktoré jej vyplývajú z uvedených ustanovení.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Európska komisia, Rakúska republika a Spolková republika Nemecko znášajú svoje vlastné trovy konania.
            
         
      (1)  Ú. v. EÚ C 51, 23.2.2008.